อุไรวรรณ ศิวะกุล

อุไรวรรณ ศิวะกุล (ทัฬหพงศ์พันธุ์) หรือเป็นที่รู้จักในชื่อ อาจารย์อุ๊ เป็นอาจารย์สอนพิเศษวิชาเคมี ผู้ก่อตั้งโรงเรียนกวดวิชาวรรณสรณ์ (เคมี อาจารย์อุ๊) โรงเรียนกวดวิชาเคมีที่ได้รับการนิยมสูงที่สุดในประเทศไทย  และ อาคารวรรณสรณ์ ศูนย์รวมสถาบันกวดวิชาในเขตราชเทวี
อาจารย์อุไรวรรณได้รับการเรียกขานเป็นติวเตอร์อันดับหนึ่งในใจนักเรียนไทยมากว่า 10 ปี และยังถูกเรียกขานว่าเป็น "ติวเตอร์เคมีที่มีลูกศิษย์นับล้านคน" และเป็น "คุณครูที่มีลูกศิษย์มากที่สุด" และยังได้รับการไว้วางใจจากกระทรวงศึกษาธิการให้เป็นวิทยากรรับเชิญในการติววิชาเคมีในหลายโอกาส

**ประวัติ**
ด้านการทำงานของอาจารย์อุ๊นั้นเดิมรับราชการครูที่โรงเรียนทับหลีสุริยวงศ์ทันทีหลังจากที่เรียนจบเมื่อ พ.ศ. 2519 และได้ลาออกจากราชการเมื่อ พ.ศ. 2521 เพื่อไปศึกษาต่อในระดับปริญญาตรีและปริญญาโทตามลำดับ เมื่อศึกษาจบจึงกลับมารับราชการครูต่อที่โรงเรียนสตรีเศรษฐบุตรบำเพ็ญ กรุงเทพมหานคร ตั้งแต่ พ.ศ. 2526 ถึง พ.ศ. 2532 และย้ายไปรับราชการที่โรงเรียนสามเสนวิทยาลัย ตั้งแต่เมื่อศึกษาระดับปริญญาโท อาจารย์อุ๊ได้เริ่มทำธุรกิจกวดวิชาเป็นการหารายได้พิเศษ และได้กระทำต่อเนื่องมาเมื่อรับราชการครู เมื่อสอนอยู่ที่โรงเรียนสามเสนวิทยาลัยได้เช่าตึกแถวในละแวกนั้นเพื่อเปิดสอนพิเศษ และทำให้นักเรียนในละแวกใกล้เคียงรู้จักและสมัครเรียนมากขึ้นจากการความสำเร็จของรุ่นก่อนๆ อาจารย์อุ๊จึงลาออกจากการรับราชการครู ไปเปิดธุรกิจกวดวิชาร่วมกับสามี นายอนุสรณ์ ศิวะกุล ซึ่งลาออกจากตำแหน่งผู้ช่วยผู้อำนวยการโรงเรียนสามเสนวิทยาลัย

**การศึกษา**
 ระดับประถมศึกษา วุฒิ ป.7 เมื่อ พ.ศ. 2512 จาก โรงเรียนบ้านทุ่งหงาว- ระดับมัธยมศึกษา วุฒิ มศ. 3 เมื่อ พ.ศ. 2515 จาก โรงเรียนสตรีระนอง- ระดับอนุปริญญา วุฒิ ป.กศ.สูง (เอกวิทยาศาสตร์) เมื่อ พ.ศ. 2519 จาก วิทยาลัยครูภูเก็ต- ระดับปริญญาตรี วุฒิ กศ.บ. (เกียรตินิยมอันดับ 1) เมื่อ พ.ศ. 2523 จาก มหาวิทยาลัยศรีนครินทรวิโรฒ สงขลา(ปัจจุบันคือ มหาวิทยาลัยทักษิณ)- ระดับปริญญาโท วุฒิ กศ.ม. (เคมี) เมื่อ พ.ศ. 2525 จาก มหาวิทยาลัยศรีนครินทรวิโรฒ ประสานมิตร

**ประวัติการทำงาน**

**การรับราชการ**
 พ.ศ. 2519–2521 รับราชการที่โรงเรียนทับหลีสุริยวงศ์ จังหวัดระนอง จากนั้นลาออกจากราชการเพื่อศึกษาต่อระดับปริญญาตรีและปริญญาโท- พ.ศ. 2526–2532 รับราชการที่โรงเรียนสตรีเศรษฐบุตรบำเพ็ญ กรุงเทพมหานคร- พ.ศ. 2532–2537 รับราชการที่โรงเรียนสามเสนวิทยาลัย กรุงเทพมหานคร ตำแหน่ง อาจารย์ 2 ระดับ 7 หลังจากนั้นลาออกจากราชการเพื่อประกอบธุรกิจส่วนตัว

**การสอนกวดวิชา**
 พ.ศ. 2525 เริ่มสอนกวดวิชาในขณะที่ศึกษาอยู่ในระดับปริญญาโท เพื่อเป็นงาน พิเศษในขณะที่กำลังศึกษาอยู่- พ.ศ. 2529–2531 เริ่มเปิดเป็นโรงเรียนกวดวิชาของตนเองครั้งแรก ที่ศูนย์การค้าเซ็นทรัลลาดพร้าว- พ.ศ. 2532–ปัจจุบัน เปิดเป็นโรงเรียนกวดวิชา โรงเรียนกวดวิชาวรรณสรณ์

**ชีวิตส่วนตัวและครอบครัว**
สมรสกับนายอนุสรณ์ ศิวะกุล หรือ อาจารย์เจี๊ยบ อดีตผู้ช่วยผู้อำนวยการโรงเรียนสามเสนวิทยาลัย ปัจจุบันเป็นประธานผู้บริหารบริษัทวรรณสรณ์และโรงเรียนกวดวิชาวรรณสรณ์ (เคมี อ.อุ๊), กรรมการผู้จัดการ บริษัท A99
มีบุตร-ธิดารวม 2 คน คือ 
*อกนิษฐ์พล ศิวะกุล จบการศึกษาระดับปริญญาตรี เศรษฐศาสตร์ (เกียรตินิยมอันดับ 1)The London School of Economics and Political Science (LSE), ระดับปริญญาโท เศรษฐศาสตร์ ที่ มหาวิทยาลัยออกซฟอร์ด, ระดับปริญญาเอก เศรษฐศาสตร์ ที่ มหาวิทยาลัยออกซฟอร์ด
*อธิปพร ศิวะกุล (อาจารย์อีฟ) จบการศึกษาระดับปริญญาโทจาก Columbia University ด้านชีววิทยา, ระดับปริญญาตรี Duke University ด้านชีววิทยาและเคมี ปัจจุบันสอนกวดวิชาวิทยาศาสตร์ เคมี และชีววิทยา เป็นภาษาอังกฤษผ่านการทดลองร่วมกับอาจารย์อุ๊

**โรงเรียนกวดวิชาวรรณสรณ์ (เคมี อาจารย์อุ๊)**
ไฟล์:สถาบันกวดวิชา เคมี อ.อุ๊ จังหวัดเชียงราย.jpg|thumb|300px|ด้านหน้าของสถาบันกวดวิชาเคมี อาจารย์อุ๊สาขาเชียงราย
โรงเรียนกวดวิชาวรรณสรณ์ (ชื่อเดิม โรงเรียนกวดวิชาวรรณสรณ์ธุรกิจ) รู้จักกันในชื่อ "เคมี อาจารย์อุ๊" เป็นสถาบันกวดวิชาเคมีตั้งแต่ระดับชั้นมัธยมศึกษาตอนต้นจนถึงตอนปลายตามหลักสูตรของกระทรวงศึกษาธิการ ทำการเรียนการสอนโดยอาจารย์อุไรวรรณ ศิวะกุล (อาจารย์อุ๊) เป็นหลัก และมีอาจารย์อธิปพร ศิวะกุล (อาจารย์อีฟ) ช่วยสอนในบางครั้ง 

**ประวัติโรงเรียน**
ในปี พ.ศ. 2525 อาจารย์อุไรวรรณได้เริ่มทำการสอนพิเศษครั้งแรกในสถาบันกวดวิชาแห่งหนึ่ง จนกระทั่งในปี พ.ศ. 2529 จึงได้เปิดโรงเรียนกวดวิชาของตนเองครั้งแรกในศูนย์การค้าเซ็นทรัลลาดพร้าว และทำการเรียนการสอนเป็นเวลา 3 ปี จนกระทั่งในปี พ.ศ. 2532 ได้เปิดโรงเรียนกวดวิชาวรรณสรณ์เป็นอาคารเรียนแรกในห้องแถวย่านสะพานควาย กรุงเทพมหานคร (ปัจจุบันได้ปิดตัวไปแล้ว) มีการสอนแบบสด และถ่ายทอดสด ก่อนจะเพิ่มระบบการเรียนแบบดีวีดีในเวลาถัดมา 
ในราวปี พ.ศ. 2550 – 2551 ได้ย้ายการเรียนการสอนจากสาขาในสยามสแควร์มาที่อาคารวรรณสรณ์ และเป็นสาขาหลักสำหรับการเรียนการสอนจนถึงปัจจุบัน 
ในปี พ.ศ. 2556 โรงเรียนกวดวิชาวรรณสรณ์ ได้ริเริ่มระบบการเรียนด้วยคอมพิวเตอร์ (ไพรเวท) ด้วยระบบ Aurum เป็นครั้งแรก ออกแบบและจัดการโดยบริษัท C In Solutions  
ในปี พ.ศ. 2560 ได้เปิดตัวคอร์สใหม่คือ “Science Inter” โดยอาจารย์อธิปพร ศิวะกุล (อาจารย์อีฟ) ลูกสาวของอาจารย์อุไรวรรณ เป็นการเรียนการสอนผ่านการทดลองวิทยาศาสตร์และใช้ภาษาอังกฤษ สำหรับนักเรียนระดับประถมศึกษาถึงมัธยมศึกษาตอนต้น ในปีเดียวกัน สถาบันได้เปิดให้ผู้เรียนสามารถเข้าเรียนระบบ Aurum สำหรับวิชาสังคมศึกษา โดยสถาบันกวดวิชาครูป๊อป และความถนัดแพทย์ โดยโรงเรียนกวดวิชาหมอแผน

**เนื้อหาที่มีการสอน**
 เคมีระดับชั้นมัธยมศึกษาตอนต้น ทั้งหลักสูตรปกติ และหลักสูตรพิเศษสำหรับสอบแข่งขัน IJSO - เคมี เล่ม 1 (ม.4) ประกอบด้วย โครงสร้างอะตอม, ตารางธาตุ, พันธะเคมี- เคมี เล่ม 2 (ม.4) ประกอบด้วย โมลและสูตรเคมี, สารละลายและปริมาณสารสัมพันธ์, สมบัติของของแข็ง ของเหลว แก๊ส- เคมี เล่ม 3 (ม.5) ประกอบด้วย อัตราการเกิดปฏิกิริยาเคมี, สมดุลเคมี, กรด-เบส- เคมี เล่ม 4 (ม.5) ประกอบด้วย ปฏิกิริยาไฟฟ้าเคมี, ธาตุและสารประกอบในอุตสาหกรรม- เคมี เล่ม 5 (ม.5) ประกอบด้วย เคมีอินทรีย์, สารชีวโมเลกุล, ผลิตภัณฑ์พอลิเมอร์- เคมีสำหรับการเตรียมสอบเข้ามหาวิทยาลัย (Entrance) และ ตะลุยโจทย์เคมีสำหรับสอบเข้ามหาวิทยาลัย
นอกจากนี้ยังมีวิทยาศาสตร์เน้นการทดลอง เรียนเป็นภาษาอังกฤษ หรือ Science Inter ซึ่งสอนสดโดยอาจารย์อธิปพร ศิวะกุล (อาจารย์อีฟ) สำหรับนักเรียนระดับประถมศึกษาและมัธยมศึกษาตอนต้นอีกด้วย

**รูปแบบการเรียน**
โรงเรียนมีระบบการเรียนแบ่งเป็น 3 รูปแบบ ได้แก่- การเรียนสดกับครูผู้สอน โดยอาจารย์อุไรวรรณจะทำการสอนรอบสดเพียงครั้งเดียวต่อเนื้อหาที่สาขาพญาไท เพื่อใช้อัดวิดีโอสำหรับใช้เปิดในการเรียนรูปแบบดีวีดี และ ไพรเวท การเรียนแบบนี้มีจุดเด่นคือผู้เรียนสามารถโต้ตอบและถามคำถามที่สงสัยกับผู้สอนได้โดยตรง- การเรียนรูปแบบดีวีดี เป็นการเรียนโดยผู้เรียนจะนั่งตามเลขที่นั่งของตนในห้องดีวีดีซึ่งประกอบไปด้วยโทรทัศน์ 9-12 เครื่อง กระจายทั่วห้อง และจะเปิดวิดีโอการสอนตามรอบที่ทางสถาบันได้ประกาศไว้ โดยเป็นการเรียนรูปแบบที่ใช้ค่าใช้จ่ายต่ำที่สุด- การเรียนกับคอมพิวเตอร์ (ส่วนตัว) ด้วยระบบ Aurum (ซึ่งใช้ร่วมกับสถาบันอื่น ๆ เช่น สถาบันกวดวิชาคณิตศาสตร์คุณครูซุปเค, สถาบันกวดวิชาชีววิทยาไบโอบีม, สถาบันกวดวิชาสังคมศึกษาดาว้องก์) เป็นการเรียนโดยผู้เรียนจองเวลาเรียนด้วยตัวเอง เมื่อถึงเวลาที่จองไว้ ผู้เรียนจะสามารถเข้าสู่ระบบในคอมพิวเตอร์ของห้องเรียนระบบ Aurum เพื่อดูวิดีโอการสอนได้อย่างอิสระ ผู้เรียนจะสามารถกรอ หยุด และข้ามวิดีโอการสอนได้ เป็นการเรียนรูปแบบที่ค่าใช้จ่ายสูงที่สุด 
โรงเรียนกวดวิชาวรรณสรณ์ในปัจจุบัน มีสาขาทั่วประเทศรวม 28 สาขา โดยสาขาหลักตั้งอยู่ที่ ชั้น 14-15 อาคารวรรณสรณ์ ถนนพญาไท เขตราชเทวี กรุงเทพมหานคร

**ผลงานด้านอื่น ๆ**
 ได้รับเชิญเป็นสปีคเกอร์ (Speaker) ในทอล์คของ TEDxChulalongkornU ในเดือนกันยายน พ.ศ. 2559 ภายใต้ทอล์ค "ศรัทธาราคาสิบบาท"- แสดงโฆษณาโทรทัศน์ ลูกกลิ้งดับกลิ่นทเวล์ฟ พลัส ไวท์เทนนิ่ง โรลออน ออกอากาศในปีพ.ศ. 2544 ร่วมกับ ธันย์ชนก ฤทธินาคา

**อ้างอิง**

**แหล่งข้อมูลอื่น**
 เว็บไซต์โรงเรียนกวดวิชาวรรณสรณ์- อุไรวรรณ ศิวะกุล บน เฟสบุค
หมวดหมู่:บุคคลจากจังหวัดระนอง‎
หมวดหมู่:บุคคลจากอำเภอสุขสำราญ
หมวดหมู่:ชาวไทยเชื้อสายอินเดีย
หมวดหมู่:ชาวไทยเชื้อสายจีน
หมวดหมู่:ครูชาวไทย
หมวดหมู่:นักธุรกิจชาวไทย
หมวดหมู่:บุคคลจากมหาวิทยาลัยราชภัฏภูเก็ต
หมวดหมู่:บุคคลจากคณะศึกษาศาสตร์ มหาวิทยาลัยทักษิณ
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากโรงเรียนสตรีเศรษฐบุตรบำเพ็ญ
หมวดหมู่:บุคคลจากโรงเรียนสามเสนวิทยาลัย